text: kulatæpper
  
  publiceret: 2009-01-31 19:31:50+01:00
  Kulatæpper, (efter byen Kula i det vestlige Tyrkiet), håndknyttede tæpper fra et område omkring byen Kula, kendt bl.a. for sine bedetæpper med en fladtrykt bedeniche, omgivet af flere borter med blomstermotiver og ofte domineret af røde og gule farver. Herfra kommer også de såkaldte kirkegårdstæpper (mazarlik) med grav- og cypresmotiver.